**„Titánová beloba a iné veci“**

Ako sa hovorí, nikdy nie je tak zle, aby nemohlo byť ešte horšie a v tomto duchu (ak v krátkom čase nenastane výrazná globálna zmena) to tak bude aj s kvalitou môjho (nášho) života. To nie je pesimizmus, to je realita. Nikdy som doteraz tak ako dnes nepociťoval takú mieru straty kvality života, elementárnych istôt, integrity osobnosti, súkromia a všeobecného ohrozenia ako je to dnes. To hovorím ako o občianskom tak i podnikateľskom pohľade a nie len čo sa týka Slovenskej republiky. Čoraz viac mi tu absentuje pocit bezpečia, vymožiteľnosti práva, právnej istoty a s tým spojená stabilita právneho systému.

To, čo sa ma najviac, priam bytostne, osobne dotýka, je úplná strana úcty k človeku ako takému, dehonestácia mravných hodnôt v tom najširšom zmysle a nerešpektovanie prírody a jej zákonov. V tejto súvislosti ma napadá jedna replika zo známeho filmu „Čierni baróni“, citujem: „...nám šlo o člověka soudruhu poručíku...pusťte to k vodě Kefalín, lidí je na světě jako sraček...“ Presne takto sa dnes k ľudstvu a k našej planéte správajú ako úplne lokálni tak globálni vládcovia. No a čo je najhoršie, vo väčšine prípadov im ešte za toto tlieskajú masy homo sapiens kŕmiacich sa ako mediálnymi blufmi, sitkomami a reality šou, tak rýchlym jedlom zo záhadných surovín (junk food, comida basura, ...), eventuálne lokálne klobásou, cibuľou, pivom a borovičkou, ... aj keď toto je dnes výrazná väčšina populácie, tak nie tá, ktorá by mohla zdieľať moje pocity... Žiaľ, pre tento úkaz, nazvem to „sociálnou demografiou“, už prestalo pre zastúpenie týchto más v spoločnosti platiť známe Paretovo pravidlo 80:20. S exponenciálnym rastom počtu obyvateľov planéty sa tento pomer mení čoraz k horšiemu.

Dnes jedinými oficiálnymi a uznávanými pravdami je len to, čo z jedného (maximálne z dvoch) globálneho zdroja (zdrojov) je médiami šírené do sveta, to, čo sa rôznymi spôsobmi pretlačí do oficiálnych školských osnov, do učebníc, do legislatív, kníh a inej „kultúrnej“ tvorby...všetko ostatné je potom tmárstvo a konšpiračné teórie. Je veľmi pohodlné to, čomu nerozumiem, nechcem rozumieť, alebo o čom nechcem alebo nemám počuť označiť ako konšpiračnú teóriu. Navyše, čo nezapadá do kontextu, to sa zamlčuje, informácie sa aj dodatočne mažú napríklad z internetu a sem tam sa síce čosi po čase odokryje, ale fakt odhalenia skutočnej pravdy zvyčajne vhodne zaniká v tieni nejakej novej mediálnej bomby.

Smutnou pravdou je však fakt, že najväčšou dnešnou konšpiračnou teóriou je teória o existencii konšpiračných teórií... A nič na tom nezmení ani fakt, že už aj v SR chceme mať pre žiakov základných škôl učebnicu o tom, čo je pravda a čo je konšpiračná teória...

Ďalšou vecou je to, ako sa dnes pracuje s pojmami a ako sa vhodnou manipuláciou spomínaných más (najmä mediálne a aj s využitím podprahového vnímania) dá dosiahnuť to, aby tieto masy prijali vlastné neslobody, stratu súkromia a integrity osobnosti ako osobnú výhodu a spoločenský prospech. Robí sa to veľmi jednoducho – najprv sa umelo vyrobí problém, ktorý by inak ani nevznikol, alebo sa z malého lokálneho nevýznamného problému vyrobí problém svetový a následne sa masám ponúkajú spásonosné riešenia... a vyplašené, dezorientované masy tlieskajú vlastnému postupnému zotročovaniu.

Dnes veľmi populárnou hrozbou (pojmom) je najmä tzv. terorizmus, ale máme tu i také malé hrozby ako strata peňaženky s hotovosťou...a medzi tým množstvo iného „ohrozenia“ – prehriatie atmosféry, epidémie, ... A výsledok? Prijímajú sa prvé zákony (s vierou, že ich rýchlo prijme väčšina krajín) o oficiálnom video a audio šmírovaní ľudí v ich vlastných súkromných príbytkoch, spálňach. Pravdou však je, že terorizmus je cieleným produktom bezpečnostných služieb niektorých štátov, rovnako ako rôzne nepokoje vyvolávané po celom svete.

A ďalšie hurá zvolajú masy napríklad obmedzovaniu hotovostného styku – už dnes existuje trestná zodpovednosť za hotovostné transakcie nad určitú sumu ako u firiem tak aj u súkromných osôb. Samozrejme, sú na to, ako vždy, dobré dôvody. Nuž ale ešte prejde pár rokov a bez nejakého serveru s nejakým systémom si ani nezaopatríme základné potreby, najmä, ak to niekto nebude chcieť.

A aké je úžasné, že vďaka čipom v osobných dokladoch všetko rýchlo a takmer bez papierov vybavíme, eventuálne ak sa stratíme v džungli, ľahko nás nájdu a zachránia... Ale tiež niekto sústavne vie, kam chodíme, kedy, s kým a čo práve hovoríme.

Štandardne si už zvykáme na moderné prístroje najmä smartfóny, tablety a pod.... obsahujú napohľad veľmi atraktívne aplikácie, väčšinu ale nútene, ani ich nechcete, nepoužijete, ale ani nemôžete odinštalovať...a tieto aplikácie či chcete, či nechcete majú prístup k rôznym vašim údajom a veselo si ich bez vás vymieňajú so svojim riadiacim centrom, lebo všetci sme pripojení.

A aj planétu treba chladiť, a tak nám nad hlavami lietajú bežné dopravné lietadlá časovo a priestorovo cielene rozstrekujúce so zdravím nezlučiteľné chemické substancie (tzv. chemtrails – na báze bária a hliníka), a to v kombinácii s mikrovlnným žiarením systému HAARP (High-frequency Active Auroral Research Program; pôvodný patent Nikolu Teslu) vplývajúcim na všetky organizmy a vytvárajúcim nám ročnému obdobiu neprirodzené a väčšinou depresívne počasie. Možnosti systému na cielené umelé globálnejšie i lokálne ovplyvňovanie počasia ako sú tornáda, povodne a pod., zemského magnetizmu, zemetrasení, funkčnosti telekomunikácií a elektroniky, ale aj správania sa ľudí sú obrovské a naprosto netušené.

Pamätám sa, ako nás ešte na strednej chemickej škole, za socializmu, učili (a praktizovalo sa to aj v praxi), že titánová beloba (titándioxid) je jedovatá...dnes je bežnou súčasťou liekov ako pomocná látka a používa sa aj v potravinárstve, v kozmetike... a je to karcinogén. Perlou je potom to, že napr. dva lieky s tou istou účinnou látkou majú výrazne odlišnú cenu – liek s titánovou belobou stojí desiatky centov, liek bez titánovej beloby rádovo niekoľko eur...masy kúpia lacnejší... V kozmetike však nájdeme ďalšie „poklady“, ktoré sa starajú o naše nezdravie, najčastejšie sú to parabény, tekutý parafín, zlúčeniny hliníka a ďalšie. Samozrejme všetko riadne otestované a schválené.

No a nech žije nová a nová produkcia a konzumný spôsob života. To však nemá dosah len na naše peňaženky, ale predovšetkým na životné prostredie a najmä na väčšinou už nenávratné zničenie prírodných zdrojov. Žiaľ, tu musím skonštatovať, že naša civilizácia za posledných 150 rokov zničila a vyplundrovala planétu viac, než všetky predchádzajúce civilizácie dovedna, niečo je už úplne nevratné, niečo ak neprestaneme, bude nevratné za krátky čas a navyše, trpezlivosť planéty, jej zásoby a sila sú celkovo obmedzené.

Len týchto málo príkladov by malo ilustrovať, prečo nemám pocit slobody, súkromia, bezpečia a prečo cítim narušenie integrity osobnosti a kvality života.

A čo by som teda pre naplnenie tohoto pocitu, pre kľudný a šťastný život potreboval? Predovšetkým mier a spoluprácu, slušnosť, kultúrnosť a mravnosť vo všetkých aspektoch života, spravodlivý a stabilný právny systém a rešpektovanie mojich ľudských a podnikateľských práv. No a rešpektovanie prírodných zákonov všetkými a už len dýchať čistý vzduch, piť čistú vodu a jesť čerstvé a zdravé jedlo...